Jaroslav Ježek (hudobný skladateľ)

Jaroslav Ježek (* 25. september 1906, Praha – † 1. január 1942, New York, USA) bol český skladateľ (skvelo improvizujúci, čo bolo potešením hlavne pre divákov), dramaturg a klavirista. Bol autorom tanečnej, divadelnej a filmovej hudby. Hudobnú inšpiráciu nabral hlavne v džeze. Medzi jeho najznámejšiu a zvlášť populárnu sa zaraďuje jeho hudba k hrám a filmom Osvobozeného divadla, ktorá takmer zľudovela.

Stručný životopis 
Narodil sa v Prahe na Žižkove v rodine krajčíra. Od detstva trpel šedým zákalom. Ako dieťa navštevoval hradčanskú školu pre výchovu nevidiacich. Prekonal šarlach a takmer ohluchol. Navyše mal tiež choré obličky.

V roku 1923 začal študovať na pražskom konzervatóriu a hneď sa zaradil medzi najtalentovanejších žiakov. Medzi jeho učiteľov patrili Josef Suk a Josef Bohuslav Foerster. Stýkal sa aj s mnohými mladými umelcami tej doby, napr. s E. F. Burianom, Vítězslavom Nezvalom, Joe Jenčíkom a predovšetkým s Jiřím Voskovcom a Janom Werichom, s nimi potom vytvoril nesmrteľné trio: Ježek skladal hudbu a Werich s Voskovcom k tomu vytvárali vtipné inteligentné texty. Toto spojenie hudby s dobrým textom zaručovalo divácky úspech.

V medzivojnovom období sa Jaroslav Ježek vydal do Paríža, kde sa po večeroch bavil po krčmách a kabaretoch. Tu predvádzal svoje umenie a tiež tu objavil džez, ktorý ho potom hudobne inšpiroval. V roku 1934 sa stal členom Skupiny surrealistov v ČSR.

Vzhľadom na to, že aktívne spolupracoval na protinacistických hrách Osvobozeného divadla, v januári 1939 spolu s Voskovcom a Werichom emigroval do USA. V USA krátko býval v Pensylvánii a potom sa presídlil do New Yorku, kde pôsobil ako zbormajster spevokolu. Ani milovaná Frances, s ktorou sa Ježek oženil, nedokázala zmierniť jeho zdravotné neduhy, na konci roku 1941 bol hospitalizovaný a na Nový rok 1942 zomrel na chronické obličkové ochorenie vo veku 35 rokov.

Synovcom hudobného skladateľa Jaroslava Ježka bol výtvarník a dizajnér Jaroslav Ježek.

Niektoré diela 
 Etuda
 Ezop a Brabenec
 Bagatelles
 Rapsodie
 Bugatti-step
 Tři strážníci
 Život je jen náhoda
 Tmavomodrý svět
 Mercedes (tango)
 David a Goliáš
 Klobouk ve křoví
 Nebe na zemi
 Smutná píseň o Golemovi
 Když jsem kytici vázala
 Proti větru
 Pochod stoprocentních mužů
 Pochod optimistů (Hej rup)
 Pochod plebejců
 V domě straší duch
 Zlatá střední cesta

Zoznam piesňovej tvorby (výber) 
 poz. – pieseň – interpret – (text) – rok

(t:) – doteraz nezistený autor textu
 (na doplnenie)

 „Civilizace“ – Jan Werich – (t:Jiří Voskovec a Jan Werich) – Pozn. aj pod názvom Civilisace
 „David a Goliáš“ – (t:Jiří Voskovec a Jan Werich)
 „Ezop a brabenec“ – (t:Jiří Voskovec a Jan Werich)
 „Klobouk ve křoví“ – (t:Jiří Voskovec a Jan Werich)
 „Mary, babička Mary“ – (t:Jiří Voskovec a Jan Werich)
 „Nebe na zemi“ – (t:Jiří Voskovec a Jan Werich)
 „Nikdy nic nikdo nemá“ – (t:Jiří Voskovec a Jan Werich)
 „O Španělsku si zpívám“ – (t:Jiří Voskovec a Jan Werich)
 „Potopa“ – (t:Jiří Voskovec a Jan Werich)
 „Prodám srdce“ – (t:Jiří Voskovec a Jan Werich)
 „Půl párku“ – (t:Jiří Voskovec a Jan Werich)
 „Stonožka“ – (t:Jiří Voskovec a Jan Werich)
 „Strojvůdce Příhoda“ – (t:Jiří Voskovec a Jan Werich)
 „Svět patří nám“ – (t:Jiří Voskovec a Jan Werich)
 „Svítá“ – (t:Jiří Voskovec a Jan Werich)
 „Tmavomodrý svět“ – (t:Jiří Voskovec a Jan Werich)
 „Tři strážníci“ – (t:Jiří Voskovec a Jan Werich)
 „Zeměkoule“ – (t:Jiří Voskovec a Jan Werich)
 „Život je jen náhoda“ – (t:Jiří Voskovec a Jan Werich)

Pozri aj 
 Osvobozené divadlo
 Jiří Voskovec
 Jan Werich

Externé odkazy 
 NK ČR
 Heslo ve slovníku KDO BYL KDO v našich dějinách ve 20. století
 Stručný životopis
 Životopis a sborová tvorba na portálu České-sbory.cz

Osobnosti z Prahy
Skladatelia vážnej hudby
Skladatelia džezovej hudby
Českí hudobní skladatelia
Svaz moderní kultury Devětsil
Osobnosti na českých poštových známkach